Der var et stort opbud af journalister og fotografer til stede ved retssagen mandag, og Mogens Arlund gav sig efterfølgende tid til presseopbuddet. Foto: Anna Törnqvist Jensen

Send til din ven. X Artiklen: 78-årig dømt for medlidenhedsdrab på hustru Modtagerens email * : Din e-mail * : Dit navn * : Evt. kommentar: *) skal udfyldes.

78-årig dømt for medlidenhedsdrab på hustru

Hørsholm - 12. september 2016 kl. 15:16 Af Anna Törnqvist Jensen Kontakt redaktionen: sndk@sn.dk

Retten ved Helsingør idømte mandag eftermiddag den 78-årige Mogens Arlund 50 dages betinget fængsel for drabet på sin hustru. Den 78-årige erkendte sig skyldig i retten, hvor han var tiltalt efter straffelovens paragraf 239, som lyder: »Den, som dræber en anden efter dennes bestemte begæring, straffes med fængsel indtil 3 år«. Mogens Arlunds 71-årige hustru havde været ude for en faldulykke i februar og blev herefter delvist lammet. Gentagne gange bad hustruen sin mand om at hjælpe hende med at gøre en ende på sine lidelser, og i april gav den Mogens Arlund, der er bosiddende i Hørsholm, efter. Den 9. april om aftenen gav han sin kone cirka 20 sovepiller i munden, hvorefter hun afgik ved døden.

Læs også: Socialdemokrater vil rette op på svigt om aktiv dødshjælp

- Det var den kvinde, jeg havde levet sammen med i 50 år, og som jeg elskede. Så måtte jeg jo gøre det, sagde den 78-årige Mogens Arlund blandt andet i retten, hvor han flere gange blev tydeligt berørt.

Læs mere om sagen i Frederiksborg Amts Avis tirsdag.

relaterede artikler

Ekspert: Sygdom får holdning til aktiv dødshjælp frem 12. oktober 2016 kl. 15:57

Skleroseramt Troels Kløvedal går nu ind for aktiv dødshjælp 12. oktober 2016 kl. 06:07

Ritt om aktiv dødshjælp: Jeg vil gøre det samme 14. september 2016 kl. 11:06